做左媽媽,自然就會擁有呢股不可思議嘅力量
媽媽對自己嘅小朋友都有一份情有獨鍾嘅愛,呢份特別嘅母愛就係媽媽照顧、愛錫、同埋保護小朋友嘅動力來源。有時候,媽媽做嘅事,就連爸爸都覺得驚訝。
1. 生BB時痛到死去活來 仲想再追多個
唔知係湊BB令媽媽唔夠休息變得記性差,定係大自然裡面設定好嘅定律,總之,大部份生過BB嘅媽媽都唔怕生產時嘅十級痛楚,會想再生多一個或者幾個BB。呢件事,我諗唔止爸爸,可能就連媽媽自己都覺得不可思議。
2. 真心鍾意BB嘅汗味
媽媽係BB嘅超級粉絲。相信,好多媽媽都好鍾意聞吓自己個BB身上嗰種味道。就算係汗味,都鍾意;就算BB已經長大成為小朋友,都鍾意。
3. 溫柔嘅惡媽可以一人分飾兩角,而且瞬間變臉
就算媽媽教訓小朋友時會好惡,好多小朋友開始學寫作嘅時候,都一定會寫「我的媽媽很溫柔」。原因好簡單,媽媽有溫柔嘅一面,亦有好惡嘅一面,最神奇嘅係佢地可以瞬間變臉。
Text: Mami Editorial